Kirkeloven

Lov om Den norske kirke (kirkeloven) er en norsk lov som ble sanksjonert i statsråd 7. juni 1996 og trådte i kraft 1. januar 1997. Den erstattet tolv eldre, til dels overlappende, lover.

Loven regulerer Den norske kirkes organisering, medlemskap i kirken og forvaltningen av kirkebyggene. Formålet er å legge forholdene til rette for et aktivt engasjement og en stadig fornyelse i den evangelisk-lutherske folkekirke i Norge.

Da Stortinget i 2016 vedtok å omdanne Den norske kirke til eget rettssubjekt, skjedde dette gjennom en endring av kirkeloven.

I juni 2019 ble det lagt frem et forslag til ny lov om tros- og livssynssamfunn (trossamfunnsloven), som vil erstatte denne loven, lov om trudomssamfunn og ymist anna (fra 1969) og lov om tilskott til livssynssamfunn (fra 1981).

Referanser

Eksterne lenker
 Lovdata

Norske lover
Den norske kirke
Lover av 1996